**SZTE Természettudományi és Informatikai Kar**

**SPECIALIZÁCIÓVÁLASZTÁS-SZAKOSODÁS,**

**SPECIALIZÁCIÓVÁLTÁS/LEADÁS,**

**TAGOZATVÁLTÁS,**

**ÁTVÉTEL!**

**1. Specializációváltás/leadás, 2. vagy további Specializáció felvétele,**

**2. Tagozatváltás**

**3. Szakváltás**

**4. Intézményváltás**

* A 1-4. pontban felsoroltakat a Kar honlapjáról (http://www.sci.u-szeged.hu/) letölthető nyomtatványon kell kérvényezni.
* **Beadási időszak: őszi félévben: december 1-15.**

**Kivéve az osztatlan tanárszakok:**

* **Beadási időszak: őszi félévben: január 15.**

A nem TTIK-s hallgatóknak mellékelni kell az (elektronikus) leckekönyv vagy törzslap másolatát, vagy kreditigazolást.

**A fenti kérelmekhez kapcsolódó tudnivalók:**

**1. Specializációváltás/leadás, 2. vagy további Specializáció felvétele:**

* A specializációváltás és leadás kérelemre történik. A második specializációhoz felvett tárgyak kredittúllépés ellenőrzésekor kerülnek beszámításra.
* azon hallgatók is kérelmezhetik a specializáció választás, akik a webes jelentkezést elmulasztották novemberben.

**2-3. Szak- és tagozatváltás:**

* **Szakváltás ugyanazon képzési ciklusba és képzési területhez tartozó szakok között kérhető.** Nftv. 42§ (1)b)
* **Szakváltás esetén** a szak bemeneti követelményeit (emelt szintű érettségi, a szakon előírt érettségi vizsga, a szak felvételi pontszáma) a szakváltást megelőzően teljesíteni kell. **A 2023A felvételi eljárás szabályai az irányadóak.**

**VÁLTOZÁS!** 2023A felvételi eljárásban nem szükséges az SZTE TTIK szakjain az emelt szintű érettségi.

**A szakváltási kérelemhez alapszak esetén mindenképpen csatolni kell az érettségi bizonyítvány másolatát a felvételi eljárásban meghatározott érettségi követelmények igazolásaként.**

* **Az osztatlan tanárszakos hallgatók** szakosodását a 283/2012. (X.4.) Kormányrendelet és az ehhez kapcsolódó egyetemi szabályzat határozza meg.

**2020. november 4-én változott a szabályzat a beadási határidők tekintetében! Január 15./Június 15.**

* A tagozatváltást, specializációváltás/leadást, 2. vagy további specializáció felvételét az illetékes Intézet javaslata alapján a Tanulmányi Bizottság engedélyezi.
* Tagozatváltáskor egy tárgy korábbi minősítései (elégtelen is) megőrződnek, de kreditátviteli kérelmet kell beadni a KÁB honlapján található ügyrend és határidő szerint.
* A **szak-és tagozatváltási** kérelmekhez kötelező egy intézményi igazolást csatolni a nem SZTE-n vagy az SZTE más karán felhasznált finanszírozott félévek számáról!

Ha nem használt fel máshol finanszírozott féléveket, akkor a kérelem nyomtatvány megfelelő rovatában kell erről nyilatkozni.

* A **tagozatváltó** hallgató a finanszírozási formát a szakján felhasznált finanszírozott félévek (a képzési idő+2 félév vagy összesen 12 félév) figyelembevételével viszi tovább, amennyiben nem kerül tanulmányi okok miatt átsorolásra. A finanszírozási formáról döntés csak az intézményi átsorolási folyamat lezárása után születik!
* Amennyiben a hallgató a **tagozatváltás** előtt a szakján államilag finanszírozott/ösztöndíjas képzésből költségtérítéses/önköltséges formába átsorolásra kerülne, akkor kizárólag költségtérítéses/önköltséges finanszírozású lehet a tagozatváltás után!

**4. Intézményváltás**

* **Nftv. 42. §** (1) A hallgató
* *(1.b)*[*\**](https://net.jogtar.hu/jogszabaly?docid=a1100204.tv#lbj221id9037)**kérheti átvételét azonos, illetve másik felsőoktatási intézmény ugyanazon képzési területhez tartozó szakjára.**
* (4)[\*](https://net.jogtar.hu/jogszabaly?docid=a1100204.tv#lbj223id9037) Aki a felsőoktatási intézménybe felvételt vagy átvételt nyert, a felvételről, átvételről szóló döntés véglegessé válását követően jogosult beiratkozással hallgatói jogviszonyt létesíteni, valamint köteles a 43. § (2) bekezdésében meghatározott kötelezettségek teljesítésére.
* (6)[\*](https://net.jogtar.hu/jogszabaly?docid=a1100204.tv#lbj224id9037) Az (1) bekezdés *b)* pontja szerinti átvételre - a Kormány rendeletében meghatározottak kivételével - **csak azonos végzettségi szintet eredményező szakok között kerülhet sor, alapképzés és osztatlan mesterképzés esetében feltéve, hogy a hallgató legalább 30 kreditet ténylegesen megszerzett korábbi intézményében.**
* (8)[\*](https://net.jogtar.hu/jogszabaly?docid=a1100204.tv#lbj226id9037) A hallgató vagy a korábban hallgatói jogviszonnyal rendelkező személy kérheti felvételét - a központi felsőoktatási felvételi eljárásban történő részvétel nélkül, önköltséges képzésre - azonos, illetve másik felsőoktatási intézmény informatika képzési területének olyan szakára, ahol az adott felsőoktatási intézmény kreditátviteli szabályai szerint legalább 30 beszámítható kreditponttal rendelkezik.

Az eljárás részletes szabályait Tanulmányi Ügyrend tartalmazza.

* **Átjelentkezés esetén** a szak bemeneti követelményeit (emelt szintű érettségi, a szakon előírt érettségi vizsga, a szak felvételi pontszáma) az intézményváltást megelőzően teljesíteni kell. A 2023A felvételi eljárás szabályai az irányadóak.

**Az átjelentkezési kérelemhez alapszak esetén mindenképpen csatolni kell az érettségi bizonyítvány másolatát a felvételi eljárásban meghatározott érettségi követelmények igazolásaként.**

* Más felsőoktatási intézményből átvételét kérő hallgató ügyében az illetékes Intézet javaslata alapján dönt a Tanulmányi Bizottság.
* Intézményváltásnak minősül az SZTE más Karáról való átvétel is!
* Az átjelentkezési kérelemhez következő igazolásokat csatolni:
* egy **15 napnál nem régebbi** (a beadás dátumához képest) hallgatói jogviszony-igazolást,
* egy hitelesített intézményi igazolást, amelyben az intézmény igazolja az elhasznált finanszírozott féléveket szakonként. Amennyiben nem mellékeli az igazolást, kizárólag költségtérítéses/önköltséges finanszírozásra vehető át!
* egy hitelesített intézményi igazolást arról, hogy nem áll intézményi elbocsátás alatt.

Ezt az igazolást kérelem beadásakor, és a beiratkozáskor is csatolnia kell.

* a leckekönyv minden oldalának fénymásolatát (a személyes adatait tartalmazó oldal is kell), vagy elektronikus tanulmányi rendszer esetén hitelesített **hallgatói törzslap**ot kell mellékelni az átvételi kérelemhez a teljes hallgatói jogviszonyra vonatkozóan.
* **Az átvétel napja a beiratkozás napja.** Az átvétel csak akkor érvényes, ha az átjelentkező hallgató jogviszonya a korábbi intézményében az átvétel napjáig fennáll.

87/2015. (IV.9.) Korm.rendelet **52. §**

(2) Ha új hallgatói jogviszony keletkezik, az Nftv. 42. § (1) bekezdés *b)* pontja szerinti átvétel a fogadó felsőoktatási intézmény átvételről szóló döntését követően a beiratkozással jön létre. Ha új hallgatói jogviszony nem keletkezik, az Nftv. 42. § (1) bekezdés *b)* pontja szerinti átvétel a fogadó felsőoktatási intézmény átvételről szóló döntését követően a képzésre történő bejelentkezéssel jön létre. Átvétel esetén a fogadó felsőoktatási intézmény az átvett hallgató beiratkozása vagy bejelentkezése után az átvételről szóló határozatát és az átvételről szóló döntést követő beiratkozás vagy bejelentkezés dátumát megküldi az elbocsátó felsőoktatási intézmény és a hallgató részére. A fogadó felsőoktatási intézmény az átvétel napját és az elbocsátó intézmény nevét a FIR-be bejelenti, a hallgató az elbocsátó intézményben, az elbocsátó intézmény a FIR-ben a képzés megszűnése indokaként az átvételt jelöli meg.

* Az átvételt nyert hallgató automatikusan abba a szemeszterbe kerül, amelyikben az első, mintatanterv szerinti nem teljesített kötelező tárgya található.
* Átvétel után nyújthatók be kreditátviteli kérelmek a MODULO-ban, a Kari Kreditátviteli Bizottság honlapján található ügyrend és határidő szerint.

Szeged, 2023. november 29.

 Dr. Pfeiffer Ilona sk.

 oktatási dékánhelyettes